**Pre zamestnanca, ktorý požiadal o ročné zúčtovanie dane:**

1. Do 15.02.2022 požiadajte zamestnávateľa o vykonanie ročného zúčtovania zaplatených preddavkov na daň
2. Potom požiadajte zamestnávateľa, aby Vám vystavil tlačivo **Potvrdenie o zaplatení dane**



1. Z tohto Potvrdenia si viete zistiť dátum zaplatenia dane a vypočítať:
	* **2% z Vašej zaplatenej dane** - to je maximálna suma, ktorú môžete v prospech prijímateľa poukázať, ak ste v roku 2021 neboli dobrovoľníkom, alebo dobrovoľnícky odpracovali menej ako 40 hodín. Táto suma však **musí byť minimálne 3 €.**
	* 3% z Vašej zaplatenej dane, ak ste v roku 2021 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2021 dobrovoľnícky pracovali.
2. Prečítajte si pozorne celé Vyhlásenie. Doplňte potrebné osobné údaje. Predvyplnené tlačivo pre KOB Čingov pripájam. Formulár je editovateľný, môžete vyplniť elektronicky.



1. Ak chcete oznámiť prijímateľovi, že ste mu Vy zaslali svoje 2%/3%, zaškrtnite v tlačive príslušný súhlas so zaslaním Vašich údajov (úplne v spodnej časti, prijímateľ bude vedieť vaše meno a adresu… NIE však poukázaná suma)
2. Obe tieto tlačivá, teda Vyhlásenie spolu s Potvrdením, doručte **do 30.04.2022 (resp. najbližší pracovný deň 2.5.2022)** na daňový úrad podľa Vášho bydliska.\*\*\* – adresu si nájdete tu: <https://www.financnasprava.sk/sk/elektronicke-sluzby/verejne-sluzby/zistenie-miestnej-prislusnost>
3. \*\*\*Ak ste poukázali 3% z dane, povinnou prílohou k Vyhláseniu a Potvrdeniu o zaplatení dane je aj Potvrdenie o odpracovaní minimálne 40 hodín dobrovoľníckej činnosti!
4. Daňové úrady majú 90 dní od splnenia podmienok na to, aby previedli Vaše 2% (3%) v prospech Vami vybraného prijímateľa.